Pirkimo dokumentų

1 priedas

**TECHNINĖ SPECIFIKACIJA**

*(Techninę specifikaciją parengia perkančioji organizacija, atsižvelgdama į perkamų prekių specifiką bei vadovaudamasi Įstatymo 2 str. 27 punkto 2 dalyje, 50 str. įtvirtintais reikalavimais)*

1. **Reikalaujami perkamų prekių parametrai**

Prekės aprašymas pateiktas priede*(Pateikiamas perkamų prekių aprašymas, numatomi reikalavimai jų atskiriems parametrams, perkamų prekių suderinamumo su turimomis prekėmis reikalavimai ir pan.)*

* 1. Pirkimo objektas - Vandentiekio sklendžių elektrinės pavaros (2vnt.) ir pavarų valdymo blokai (2 vnt.)
  2. Techniniai reikalavimai pateikiami priedėlyje Nr. 1.

1. **Standartai**

*(Nurodomi standartai ar kiti reikalavimai, kurių privaloma laikytis tiekiant tokio pobūdžio prekes ar teikiant su perkamomis prekėmis susijusias paslaugas. Pateikiamas dokumentų, kuriuos tiekėjas privalo pristatyti, pagrįsdamas pristatomų prekių techninį atitikimą, sąrašas.*

*Standartai gali būti tiek privalomo, tiek ir rekomendacinio pobūdžio. Jei tiekėjas privalo pademonstruoti pateiktų prekių atitikimą standartams, būdai ir priemonės tai atlikti turi būti aiškiai apibrėžtos.*

*Techniniai reikalavimai, jei įmanoma, turi būti su nuoroda į galiojančius standartus.)*

* 1. Netaikoma

1. **Licencijos, sertifikavimas, Specialieji kvalifikaciniai reikalavimai tiekėjui**

*Nurodomi licencijų ar sertifikatų reikalavimai, jei perkamoms prekėms reikalinga kompetentingos institucijos licencija ar sertifikatas, bei nurodomos konkrečios tiekėjo pareigos dėl tokio pobūdžio licencijų ar sertifikatų gavimo. Pateikiami specialieji kvalifikaciniai reikalavimai tiekėjui, reikalaujami pateikti dokumentai.*

* 1. Prekė turi atitikti CE ženklą (pateikti patvirtintą prekių gamintojo išduotą dokumentą atitikties deklaraciją ar lygiavertį dokumentą (kopiją)

1. **Gamyba, tikrinimas ir testavimas**

*Numatomi specialūs reikalavimai dėl gamybos proceso, gamyklinės patikros ar testavimo, atliekamo iki pristatant į vietą.*

* 1. Netaikoma

1. **Pakuotės ir transportavimas**

*Numatomi reikalavimai prekės pakavimui bei transportavimui. Jei reikalaujama specifinės pakuotės ar transportavimo būdo, tai turi būti numatyta.*

* 1. Prekės supakuotos gamintojo pakuotėje, transportuojamos uždaroje transporto priemonėje.
  2. Pristatoma per 3 mėnesius nuo sutarties pasirašymo dienos.

1. **Reikalavimai dėl pristatymo, įdiegimo/montavimo ir priėmimo–perdavimo**

*Numatomi testai ar kitokio pobūdžio tikrinimai, kurie bus atlikti pristatymo vietoje, norint įsitikinti, ar prekės atitinka techninėje specifikacijoje nurodytus techninius reikalavimus.*

* 1. Pristatoma Eksploatacijos skyriui Chemijos g. 21, Kaunas. Prekės turi būti pristatomos darbo dienomis ne piko valandomis (žaliojo viešojo pirkimo reikalavimas) (I-IV 10:00 – 16:00 val., V 10:00 – 14:30 val., pietų pertrauka: 11:00 – 11:45 val.).

1. **Kokybės kontrolė**

*Numatomi kokybės užtikrinimo reikalavimai, kuriais tiekėjas privalo vadovautis per visą sutarties įgyvendinimo laiką.*

* 1. Pakuotės nepažeistos, prekė nenaudota, pilnos komplektacijos.

1. **Dokumentacija, instrukcijos**

*Pateikiamas dokumentacijos, kurią privalo pateikti tiekėjas, aprašymas: kalba, detalumo lygis, vienetų skaičius, formos reikalavimai, kiti reikalavimai. Galima reikalauti, kad tiekėjas pateiktų Lietuvos Respublikoje įsteigtos atitikties vertinimo įstaigos tyrimų ataskaitą ar pažymą. Perkančiosios organizacijos taip pat pripažįsta kitose šalyse įsteigtų lygiaverčių atitikties vertinimo įstaigų išduotas pažymas.*

* 1. Teikiant pasiūlymą, pateikti dokumentus įrodančius siūlomų prekių atitiktį techniniams reikalavimas.
  2. Pristatant prekes pateikiama montavimo ir techninės apžiūros instrukcija lietuvių kalba.
  3. Teikiant pasiūlymą pateikti tikslų sklendės pavaros ir valdymo bloko pavadinimą.
  4. Teikiant pasiūlymą pateikti sklendės pavaros techninių parametrų lapą, jų vidaus elektrinę jungimo schemą.
  5. Teikiant pasiūlymą, Tiekėjas privalo pateikti dokumentą, patvirtinantį, kad Prekė atitinka CE ženklinimo reikalavimus – gamintojo išduotą atitikties deklaraciją arba lygiavertį dokumentą (kopiją).“

1. **Intelektinės nuosavybės teisių perdavimas**

*Jeigu perkama prekė/įrangos sukūrimas, kuri patenka į intelektinės nuosavybės teisėmis saugomą sąrašą, perkančioji organizacija techninėje specifikacijoje turėtų nurodyti, ar bus reikalaujama kartu perduoti ar suteikti intelektinės nuosavybės teises.*

* 1. Netaikoma

1. **Apmokymas**

*Jei reikalinga, numatomas personalo apmokymas, reikalinga apmokymo įranga, apmokomų darbuotojų skaičius, minimali mokymų trukmė, nurodoma, ar apmokymai vyks perkančiosios organizacijos patalpose ar patalpomis turės pasirūpinti tiekėjas, kiti reikalavimai apmokymams.*

* 1. Netaikoma

1. **Garantinio laikotarpio įsipareigojimai**

*Nurodyti minimalius reikalaujamus garantinio laikotarpio įsipareigojimus.*

* 1. Garantiniai laikotarpis ≥ 2 metai.
  2. Nustačius gaminio broką, susidarę tiesioginiai nuostoliai ir papildomos išlaidos turės būti dengiamos tiekėjo lėšomis.

1. **Ženklinimas**

*Kai perkamos specialiomis aplinkos apsaugos, socialinėmis ar kitomis ypatybėmis pasižyminčios prekės, perkančioji organizacija, rengdama technines specifikacijas (arba nustatydama pasiūlymų vertinimo kriterijus ar pirkimo sutarties vykdymo sąlygas), gali reikalauti naudoti specialų ženklą kaip įrodymą, kad prekės atitinka nustatytus reikalavimus, jeigu tenkinamos visos šios sąlygos: ) ženklui keliami reikalavimai yra susiję su tokiais kriterijais, kurie taikytini pirkimo objektui ir yra tinkami perkamų prekių charakteristikoms apibrėžti; ženklui keliami reikalavimai yra objektyviai patikrinami ir nediskriminaciniai; ženklas sukuriamas taikant atvirą ir skaidrią procedūrą, kurioje gali dalyvauti visi susiję subjektai: valdžios institucijos ir įstaigos, vartotojai, socialiniai partneriai, gamintojai, platintojai, nevyriausybinės organizacijos; ženklas yra prieinamas visiems suinteresuotiems subjektams; ženklui keliami reikalavimai nustatomi institucijos ar įstaigos sprendimu, kuriam dėl ženklo suteikimo besikreipiantis ūkio subjektas nedarė lemiamos įtakos.*

*Tuo atveju, kai perkančioji organizacija nereikalauja specialaus ženklo, atitinkančio aukščiau nurodytus reikalavimus, ji gali nurodyti, kokius ženklui keliamus reikalavimus turi atitikti perkamos prekės.*

* 1. Prekė turi atitikti CE ženklą (pateikti patvirtintą prekių gamintojo išduotą dokumentą atitikties deklaraciją ar lygiavertį dokumentą (kopiją).

1. **Kiti reikalavimai**

*Dalyvis kartu su pasiūlymu privalo pateikti siūlomų prekių techninių parametrų atitikimą techninių specifikacijų reikalavimams įrodančius gamintojų parengtus techninius aprašus ir (ar) analogiškus dokumentus (galima nurodyti prekes, kurioms šis reikalavimas netaikomas). Perkančioji organizacija techninėje specifikacijoje privalo nustatyti energijos vartojimo efektyvumo reikalavimus, kitus aplinkos apsaugos, socialinius ar darbo kriterijus, kai tokia pareiga jai nustatyta teisės aktuose.*

* 1. Vykdant sutartį yra siekiama, kad būtų sunaudojama kuo mažiau gamtos išteklių ir taip būtų laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (toliau – Tvarkos aprašas) 4.4.4.3. punktu (prekei ir/ar paslaugai suteikti neteršiama aplinka): prekės turi būti pristatomos darbo dienomis ne piko valandomis (žaliojo viešojo pirkimo reikalavimas) (I-IV 10:00 – 16:00 val., V 10:00 – 14:30 val., pietų pertrauka: 11:00 – 11:45 val.).

**Techninę specifikaciją papildantys priedai, pateikiami atskiruose failuose:**

Priedėlis Nr. 1 – Buitinių nuotekų sklendžių pavarų įrengimo techniniai reikalavimai, 3 lapai.